Document ID: 31988R3502

KOMISSION ASETUS (ETY) N:o 3502/88,
annettu 9 päivänä marraskuuta 1988,
interventioelinten suorittamaa oliiviöljyn ostoa ja varastointia koskevista yksityiskohtaisista säännöistä annetun asetuksen (ETY) N:o 3472/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2210/88(2), ja erityisesti sen 12 artiklan 4 kohdan,
sekä katsoo, että
intervention on mahdollistettava tuotteiden väliaikainen vetäminen epätasapainoisilta markkinoilta ja niiden saattaminen sinne takaisin markkinoiden taas tasapainotuttua; tämän vuoksi interventioon tarjottujen tuotteiden on oltava tapauksen mukaan ihmis- tai eläinravinnoksi soveltuvia,
elintarvikkeiden ja rehujen radioaktiivisten saastumisen sallituista enimmäistasoista ydinonnettomuuden jälkeen tai muun säteilyhätätilan aikana 22 päivänä joulukuuta 1987 annetussa neuvoston asetuksessa (Euratom) N:o 3954/87(3) määritellään säteilyhätätilan aikana noudatettava menettely niiden radioaktiivisen saastumisen tasojen määrittämiseksi, joita elintarvikkeiden ja rehujen osalta on noudatettava, jotta niitä voitaisiin pitää kaupan; tämän vuoksi interventio-osto ei voi koskea nämä tasot ylittäviä maataloustuotteita,
kolmansista maista peräisin olevien maataloustuotteiden tuontiedellytyksistä T Osernobylin ydinvoimaonnettomuuden jälkeen 30 päivänä toukokuuta 1986 annetussa neuvoston asetuksessa (ETY) N:o 1707/86(4), sellaisena kuin se on viimeksi muutettuna asetuksella (ETY) N:o 624/87(5), vahvistetaan radioaktiivisuuden enimmäistasot; asetuksen (ETY) N:o 1707/86 voimassaolon päätyttyä sisällytettiin nämä samat tasot sen korvaavan neuvoston asetuksen (ETY) N:o 3955/87(6) 3 artiklaan; nämä enimmäistasot ylittäviä maataloustuotteita ei voida pitää laadultaan virheettöminä, kunnollisina ja myyntikelpoisina,
on todettu, että mainitun onnettomuuden jälkeen osa yhteisön maataloustuotannosta on radioaktiivisesti saastunutta ja saastumisaste vaihtelee; olisikin tarkennettava, että interventio-osto ei voi koskea yhteisöstä peräisin olevia, edellä mainitun asetuksen (ETY) N:o 3955/87 3 artiklassa vahvistetut arvot ylittäviä maataloustuotteita,
komission asetuksen (ETY) N:o 3472/85(7), sellaisena kuin se on viimeksi muutettuna asetuksella (ETY) N:o 1859/88(8), 2 artiklassa säädetään oliiviöljyn interventio-oston edellytyksistä; näitä edellytyksiä olisi tarkennettava; tämän vuoksi olisi muutettava asetus (ETY) N:o 3472/85,
säteilyhätätilasta johtuvan elintarvikkeiden radioaktiivisen saastuneisuuden aste vaihtelee onnettomuuden luonteen ja tuotetyypin mukaan; tämän vuoksi päätös valvonnan säätämisen tarpeesta sekä valvontatoimenpiteistä olisi mukautettava kuhunkin tilanteeseen ja huomioon olisi otettava esimerkiksi alueiden ominaisuudet, tuotteet ja kyseiset radionuklidit, ja
rasvojen hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3472/85 2 artiklan 4 kohdan ensimmäiseen kohtaan alakohta seuraavasti:
" c) on tarkastanut, että tarjottu öljy ei ylitä yhteisön säännöksissä sovellettavia radioaktiivisuuden enimmäistasoja. Yhteisöstä peräisin oleviin T Osernobylin ydinvoimalaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87(*) 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson ajan. Tarvittaessa valvontatoimenpiteiden kesto ja laajuus määritetään asetuksen N:o 136/66/ETY 38 artiklassa säädettyä menettelyä noudattaen.
(*) EYVL N:o L 371, 30.12.1987, s. 14."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä marraskuuta 1988.

Labels: 3
17
20